kardosdrur/scandi-wiki huggingface dataset:
Anthology (Burzum-album)

Anthology er et opsamlingsalbum fra det norske black metal-band Burzum. Det blev udgivet i 2002 som den første udgivelse siden bandets eneste medlem, Varg Vikernes, opløste bandet i 2000. Albummet indeholder materiale fra alle Burzums officielle udgivelser samt to spor, "Et Hvitt Lys Over Skogen" og "Havamål", som er hentet fra den uofficielle bootleg Ragnarok (A New Beginning).

Selvom albummet indeholder stavefejl i nogle sangtitler, samt en bootlegsang ("Havamål") som ikke engang er en rigtig Burzum-sang, men består af lederen af Ásatrúarfélagið på Island, Sveinbjörn Beinteinsson, som taler henover melodien fra Burzums "Han Som Reiste" (fra Det Som Engang Var), beskrives det af Burzums officielle hjemmeside som "en hyldest til Burzums ære og magt", mens andre kilder kalder albummet for en bootlegudgivelse.

Spor 
 "Ea, Lord Of The Depths" – 04:51
 "War" – 02:30
 "Stemmen Fra Tårnet" – 06:09
 "Hvis Lyset Tar Oss" – 08:05
 "Lost Wisdom" – 04:39
 "Jesus' Tod -	08:39
 "Í Heimr Heljar" – 02:02
 "Ansuzgardaraiwô" – 04:28
 "Et Hvitt Lys Over Skogen" – 09:19	
 "Havamål" – 12:18

Fodnoter

Eksterne henvisninger 
 Anthology på Burzums officielle hjemmeside
 

Opsamlingsalbum fra 2002
Bootlegudgivelser
Burzum-album
Being There

Being There er en amerikansk film fra 1979, med den engelske komiker Peter Sellers i hovedrollen. Filmen er instrueret af den amerikanske instruktør, Hal Ashby.

Filmen er basseret på Jerzy Kosinskis bog Velkommen Mr. Chance som har originaltitlen Being There.

Eksterne Henvisninger 
 

Amerikanske film fra 1979
Dramakomedier
Abaddon (musiker)

Anthony Bray, bedre kendt under dæknavnet Abaddon, er en britisk musiker som er bedst kendt som tidligere trommeslager for black/speed/thrash metal-bandet Venom, som han spillede med fra begyndelsen i 1979 og frem til 1992 og igen da bandets blev gendannet med den "klassiske line-up" i 1995 og frem til 1997.

Hans nyeste projekt er bandet Beneath.

Diskografi

Med Venom 
 1981: Welcome to Hell
 1982: Black Metal
 1983: At War with Satan
 1984: Canadian Assault (ep)
 1985: American Assault (ep)
 1985: French Assault (ep)
 1985: Japanese Assault (ep)
 1985: Hell at Hammersmith (ep)
 1985: Nightmare (ep)
 1985: Here Lies Venom (bokssæt)
 1985: Possessed
 1985: From Hell to the Unknown... (opsamling)
 1986: The Singles 80-86 (opsamling)
 1986: Scandinavian Assault (ep)
 1986: Official Bootleg (livealbum)
 1986: Eine kleine Nachtmusik (livealbum)
 1987: German Assault (ep)
 1987: Calm Before the Storm 1988: Fire (ep)
 1989: Prime Evil
 1990: Tear Your Soul Apart (ep)
 1990: Live '90 (livevhs)
 1991: Acid Queen (opsamling)
 1991: Temples of Ice 1992: The Book of Armageddon (opsamling)
 1992: The Waste Lands 1993: In Memorium (opsamling)
 1993: Leave Me in Hell (opsamling)
 1993: Skeletons in the Closet (opsamling)
 1996: Black Reign (opsamling)
 1996: Venom '96 (ep)
 1997: Cast in Stone 1997: The Second Coming (livealbum)
 1998: New, Live, and Rare (opsamling)
 1999: From Heaven to the Unknown (opsamling)
 1999: Old New Borrowed & Blue (opsamling)
 1999: Buried Alive (opsamling)
 2000: The Collection (opsamling)
 2000: Court of Death (opsamling)
 2000: Resurrection 2001: Formation of the Wicked (opsamling)
 2001: The Venom Archive (opsamling)
 2001: Greatest Hits & More (opsamling)
 2001: A Triple Dose of Venom (bokssæt)
 2002: Darkest Hour (opsamling)
 2002: Kissing the Beast (opsamling)
 2002: Welcome to Hell (opsamling)
 2002: Bitten (livealbum)
 2002: Lay Down Your Soul! (opsamling) 
 2003: Best Of - Witching Hour (opsamling)
 2003: In League With Satan (opsamling)
 2003: The Seven Gates Of Hell - Singles 1980-1985 (opsamling)
 2004: Live in London 85 (livedvd)
 2005: MMV'' (bokssæt)

Eksterne henvisninger 
 

Black metal-musikere
Trommeslagere fra Storbritannien
Protein C

Protein C er et protein som i mennesker bliver kodet af PROC-genet. Protein C er en væsentlig fysiologisk antikoagulant. Det er et vitamin K-afhængigt serinproteaseenzym som bliver aktiveret af thrombin til aktiveret protein C (APC).

Referencer

Proteiner
Stand Up (Dave Matthews Band-album)

Stand Up er et album udgivet under RCA af Dave Matthews Band i 2005. Produceren Mark Batson havde arbejde med bandet på albummet hvilket resulterede i et meget hip-hop præget album, som er blevet kritiseret utroligt meget af fans.

Album fra 2005
Dave Matthews Band-album
A Christmas Romance

A Christmas Romance er en amerikansk tv-film fra 1994 med Olivia Newton-John i hovedrollen som Julia Stonecypher. Filmen er instrueret af Sheldon Larry.

Handling 
Julia har store økonomiske problemer, som blev forværret i forbindelse med sin mands død to år tidligere. Hun har to døtre, bor i bjergene omgivet af husdyr og gode naboer. Brian er bankmand og har til opgave at fortælle Julia, at medmindre hun betaler sin husleje, skal familien forlade deres hus. Brian bliver fanget i en svær snestorm og kører galt. Julia finder ham. Brian må tilbringe et par dage med familien. Fem-årige Emily Rose tror, at Brian er julemanden. Brian opdager, at han kan lide børn, livet i bjergene, og de fleste af alle Julias naboer. Han vinder over Dennie, han og Julia finder kærligheden, og han hjælper Julia med at skabe sig en karriere med kagerbagning, og familien kan beholde deres elskede hus.

Eksterne henvisninger 
 

Dramafilm fra USA
Romantiske film fra USA
Amerikanske film fra 1994
Julefilm fra USA
Engelsksprogede film
Rotterdam Airport

Rotterdam Airport (org: Airport of Rotterdam, Rotterdam Luchthaven, gammelt navn Vliegveld Zestienhoven) er den næststørste lufthavn i Holland efter Schiphol lufthavnen ved Amsterdam. Rotterdam Airport ligger 9 km nordøst fra Rotterdams Centrum. Lufthavnen betjener dagligt VLM, Transavia samt Tyrol Air, de flyver til mange destinationer nogle af dem er bl.a. Roskilde i Danmark, Salzburg i Østrig samt mange andre. Lufthaven har bl.a. to lufthavns hoteller, i terminalen er der ikke ret mange butikker, to Shops of Travel, en købmand / Kiosk og et cafeteria.

Destinationer

Eksterne henvisninger 

 Officiel hjemmeside

Lufthavne i Nederlandene
Bygninger, konstruktioner og anlæg i Nederlandene
Kaufhaus Oberpollinger

Kaufhaus Oberpollinger er et stormagasin i München, Tyskland. Med et samlet salgsareal på 53.000 m² er det landets næststørste, kun overgået af KaDeWe i Berlin.

Oberpollinger åbnede i 1905 og har siden 1927 været ejet af Karstadt. I løbet af de senere år er stormagasinet renoveret, ligesom vareudbuddet er blevet mere eksklusivt, således at det i dag tæller mærker som Gucci, Christian Dior, Burberry og Louis Vuitton.

Eksterne henvisninger 
 Oberpollingers hjemmeside

Stormagasiner
Virksomheder i München
Detailvirksomheder fra Tyskland
Karstadt

Karstadt Warenhaus GmBH er en tysk kæde af stormagasiner. Kæden består af 90 stormagasiner samt 32 sportsbutikker over det meste af Tyskland. Langt størstedelen drives under navnet Karstadt; dog driver kæden også stormagasinerne Oberpollinger i München og KaDeWe i Berlin. Hovedsædet er beliggende i Essen, og virksomheden omsatte i 2006 for 4,9 mia. euro. Antallet af ansatte var samme år ca. 32.000.

Karstadt blev grundlagt af Rudolph Karstadt, der åbnede sin første forretning i Wismar 14. maj 1881. Efterhånden voksede kæden til at blive landsdækkende. Mange af stormagasinerne er tegnet af kendte arkitekter, og de er oftest beliggende i bymidten. I 1999 blev Karstadt en del af Europas største stormagasin- og postordreselskab KarstadtQuelle AG, og i 2007 indgik KarstadtQuelle i Arcandor, der desuden ejer en del af rejsebureauet Thomas Cook Group.

Den 25. marts 2019 fremlagde Karstadt & Galeria Kaufhof det nye logo for det fusionerede selskab Galeria Karstadt Kaufhof. De lancerede også deres nye hjemmeside galeria.de samme dag.

Eksterne henvisninger 

 Karstadts hjemmeside

Etableret i 1881
Stormagasinkæder
Detailvirksomheder fra Tyskland
Mötley Crüe (første demo)

Mötley Crüe er det uofficielle navn givet til den første demo fra bandet af samme navn. Det er den tidligste indspilning der findes med bandet og kan dateres tilbage til april 1981 da de endnu ikke havde et bandnavn, og stadig havde deres oprindelige forsanger O'Dean.

Spor 
 "Stick To Your Guns"
 "Toast of the Town"
 "Public Enemy #1"
 "Tonight"

Eksterne henvisninger 
 

Demoer
Mötley Crüe-album
Søren Kaj Andersen

Søren Kaj Andersen er mag.art. i kultursociologi og ph.d. i sociologi. I perioden 1993 til 1995 var han tilknyttet CASA, Center for Alternativ Samfundsanalyse, hvorefter han fik stilling på forskningscentret FAOS, hvor han nu er ansat som centerleder. Hans forskning fokuserer på EU-reguleringens konsekvenser for det danske organisations- og aftalesystem og i relation hertil spørgsmål om, hvordan europæisering og globalisering i bredere forstand påvirker og sætter nye rammer for de danske arbejdsmarkedsrelationer. Han anlægger ofte et tværnationalt perspektiv, hvor relationerne mellem arbejdsmarkedets parter og staten i EU-medlemsstaterne analyseres komparativt. Metodisk trækker han på industrial/employment relations, governance/policy-netværk og konvergens-/divergensteori. Hans to nuværende projekter drejer sig om hhv. den sociale dialog i det udvidede EU og relationerne mellem ledelse og medarbejdere i multinationale virksomheder.

Søren Kaj Andersen har bl.a. publiceret ”The Role of Employers and Trade Unions in Multipartite Social Partnerships” (rapport skrevet med Mikkel Mailand, udg. The Copenhagen Centre, København 2002).

Eksterne henvisninger 
 Søren Kaj Andersens egen beskrivelse

Sociologer fra Danmark
Alumni fra Københavns Universitet
Skåneærmer

Skåneærmer er beklædningsgenstande af stof, anvendt specielt ved madlavning for at skåne ærmerne på tøjet for mad (heraf navnet) der kan sætte sig på og tilsmudse eller på anden måde beskadige tøjet man har på ved denne handling.

Skåneærmerne blev for mange danskeres vedkommende udødeliggjort af den dedikerede tv-kok Kirsten Hüttemeier, som ofte omtalte og bar disse gennem en del af sine udsendelser på TV2.

Skåneærmer er uundværlige for den, der gerne vil rykke brændenælder op – med rode og det hele – i sommervarmen. Gummistøvler, skåneærmer og havehandsker.

Overtøj
Mütiilation

Mütiilation er et fransk black metal-band som var en del af Les Légions Noires. Siden bandet forlod Legionerne i 1996 har dets eneste medlem Meyhna'ch fortsat med at indspille musik under samme bandnavn.

Diskografi

Studiealbum 
 1995: Vampires of Black Imperial Blood
 1999: Remains of a Ruined, Dead, Cursed Soul
 2001: Black Millenium (Grimly Reborn) 2003: Majestas Leprosus 2005: Rattenkönig 2007: Sorrow Galaxies Demoer 
 1992: Rites through the Twilight of Hell 1993: Ceremony of the Black Cult 1994: Black Imperial Blood (Travel) 1994: Satanist Styrken 2001: Destroy Your Life for Satan''

Eksterne henvisninger 
 
 Mütiilation på Discogs
 Interview med Meyhna'ch  på thestarspawn.de, januar 2002

Black metal-grupper
Les Légions Noires
Musikgrupper fra Frankrig
Musikgrupper fra 1991
Negură Bunget

Negură Bunget er et progressiv black metal-band fra Timişoara i Rumænien.

Medlemmer 
Hupogrammos – guitar, vokal, bas, keyboard, folkeinstrumenter (1994 – )
Negru – trommer, perkussion, folkeinstrumenter (1994 – )
Sol'Faur – guitar (1997 – )

Livemusikere 
a'Ger – perkussion, folkeinstrumenter (2003 – )
Hydrail – bas (2007 – )
Inia Dinia – keyboard (2007 – )

Tidligere livemusikere 
Ermit (Ursu) – bas (1999 – 2007)
Naval (Vampir) – keyboard (1995 – 1997 & 1998 – 2005), bas (1997 – 1998 & 2007)
Dorobantu – keyboard (1997 – 1998)
Iedera – keyboard (september 2005 – februar 2007)
Necuratu (Vokodlok, Grimegod) – perkussion (2002 – 2003)
Aiwazz Vallach – keyboard (1995)

Diskografi

Studiealbum 
 1996: Zîrnindu-să
 2000: Măiastru Sfetnic
 2002: 'N Crugu Bradului
 2006: OM
 2010: Vîrstele Pamîntului
 2015: Tău
 2016: Zi
 2021: Zău

Ep'er 
 1998: Sala Molksa
 2005: Inarborat Kosmos

Demoer 
 1995: From Transilvanian Forests

Bokssæt 
 2004: Negură Bunget Box

Fodnoter

Eksterne henvisninger 

Officiel hjemmeside 
Negura Bunget Musik
 
 
Code666 Records 
Prophecy/Lupus Lounge Records

Musikgrupper fra Rumænien
Black metal-grupper
Musikgrupper fra 1994
Schollbrunn

Schollbrunn er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Kreuzwertheim.

Geografi 
Schollbrunn ligger i Region Würzburg.

Historie 
Schollbrunn var en del af grevskabet Wertheim der i 1806 blev blev en del af Fyrstedømmet Aschaffenburg. I 1814 blev Schollbrunn sammen med Fyrstedømmet Aschaffenburg (der da var et Département af Storhertugdømmet Frankfurt) en del af Bayern.

Eksterne henvisninger 

 schollbrunn.main-spessart.info
Lillian Gjerulf Kretz

Lillian Frausing Gjerulf Kretz (født 15. april 1974 – opvokset i Ebeltoft) er en dansk journalist, forfatter, moderator og tidligere vært på DRs TV Avisen samt 21 Søndag. I dag er hun USA-korrespondent for DR Nyheder. Som journalist har hun arbejdet som reporter på TV Avisen og Deadline og har rapporteret fra brændpunkter som Afghanistan, Afrika og Libanon. Hun har været vært på flere store begivenheder som folketingsvalg og Året der gik, og i 2009 rapporterede hun sammen med en medvært, at Rio de Janeiro blev OL-by i 2016.

Hun har tilrettelagt dokumentarprogrammer til både radio og tv og dækket nationale og internationale begivenheder som f.eks. indsættelsen af den amerikanske præsident. I 2005 var hun medtilrettelægger på DRs store internationale interview-serie, ”De skrev Historie” med ti verdensledere i den varme stol. I 2007 var hun vært i den hidtil mest succesrige udgave af Sporløs. Samme år blev hun vært på TV Avisen.

Privat 
Lillian Gjerulf Kretz blev i december 2008 gift med DR-kollegaen, korrespondent Steffen Kretz på tropeøen Mauritius.

 har hun 4 børn.

Forfatter til bøgerne 
 "Et kongeligt bryllup" − 2005
 "Powerqvinder" − 2006
 "Powermænd" − 2007

Referencer

Eksterne henvisninger 
 
 Lillian Gjerulf Kretz, ArtPeople

Journalister fra Danmark
Tv-værter fra Danmark
Ansatte i DR
Personer fra Ebeltoft
Faglitterære forfattere fra Danmark
Personer i Kraks Blå Bog
Kirsten Hüttemeier

Kirsten Hüttemeier (født 9. juni 1914 i København, død 15. marts 2003 i Skagen) var en dansk kogebogsforfatter, brevkasseredaktør og tv-vært. I alt udgav Hüttemeier 55 kogebøger.

Historie 
Hüttemeier grundlagde sin interesse for mad på Mariaforbundets Husholdningsskole 1930-1932 og blev uddannet husholdningslærerinde fra Birgitte Berg Nielsens Husholdningsseminarium i 1934. Hun arbejdede en overgang som demonstratice for flere virksomheder og blev siden tilknyttet Alfa Margarine, som hun holdt foredrag om for husmødre. I 1936 udgav hun sin første kogebog. Fra 1938 til 1943 var hun ansat ved Tørsleffs Husmoderservice, hvor hun var med til udvikle virksomhedens telefonservice. Samtidig udarbejdede hun Tørsleffs kogebøger som Den grønne Syltebog, der med 1,5 mio. solgte eks. blev Danmarks mest solgte kogebog. Senere samme år fulgte Den blå Bagebog og i 1939 Den røde Kogebog, der også blev massive salgssuccesser.

Efter tiden hos Tørsleffs arbejdede Hüttemeier på freelancebasis og udgav Sylt uden Sukker og Jule Mad – Jule Knas – Jule Bagning, der var tilpasset 2. verdenskrigs rationerede vareudbud. I 1949 fulgte Børnenes kogebog, og sideløbende arbejdede hun som konsulent, demonstratrice og tester af produkter for diverse virksomheder. Fra 1952 til 1957 arbejdede hun for Irma, der under Børge Olsens ledelse stod for en fornyelse af dansk dagligvarehandel. I 1954 bagte Kirsten Hüttemeier brunkager og lavede konfekt i Nørrebros Teater for Irma, mens skuespillerne optrådte. Hun skrev desuden for flere blade og aviser som Femina, Ude og Hjemme, Nationaltidende og Fyens Stiftstidende. Det blev dog som madskribent i Familie Journalen, at hun for alvor blev kendt. Her var hun fra 1962 fast skribent og fra 1970 tillige brevkasseredaktør – helt frem til 2000. Fra 1957 til 1962 arbejdede hun med bagedemonstrationer og -opskrifter for Munke Mølle og i 1963 udgav hun kogebogen Frysemad, der kom i flere udgaver. Fra 1963 til 1968 var hun konsulent for Tupperware, der var stærkt kritiseret af Statens Husholdningsråd.

I 1952 introducerede Hüttemeier tv-køkkenet på dansk tv og i 1995 debuterede hun som tv-kok med sit eget program, Hüttemeiers madmagasin på TV 2. Her holdt hun traditionerne i hævd med rigeligt af fede ingredienser som kaffefløde, smør og bacon og blev til en kultfigur, der også blev flittigt parodieret i flere revyer. Det var også i TV 2-programmerne, hun lancerede skåneærmerne, der var overtræksærmer.

Privat 
Hüttemeier var gift to gange: med bogtrykker Henning Johnsen (1913-1974) fra 1938-1941 og fra 1945 med museumsdirektør Eigil Robert Hirschsprung Brünniche (1906-1995). Hun fik ingen børn. Kirsten Hüttemeier er begravet på Garnisons Kirkegård på Østerbro i København.

Bibliografi i udvalg 
 Opskriften på mit liv (erindringer, 1977)
 Mit liv med mad og mennesker (erindringer, 1995)

Eksterne henvisninger

Referencer 

Kokke fra Danmark
Tv-værter fra Danmark
Kogebogsforfattere fra Danmark
Personer i Dansk Kvindebiografisk Leksikon
Selvbiografer fra Danmark
Dansksprogede forfattere fra Danmark
Steinfeld (Unterfranken)

Steinfeld er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Lohr am Main.

Geografi 
Steinfeld ligger mellem Lohr am Main og Karlstadt på den Fränkische Platte.
Den største del af kommunens område er landbrugsområder, men der er også en del beskæftigede ved skovbrug i de mod vest liggende udløbere af Spessart (Würzburger Spessart). De fleste pendler dog på arbejde i de omkringliggende byer Lohr og Karlstadt og nogle endda til Würzburg.

Ud over Steinfeld, ligger i kommunen landsbyerne Hausen og Waldzell.

Historie 
Steinfeld er nævnt første gang i 812 , oprindeligt som Steinvelt im Waldsassengove
Omkring 1200 var Steinfeld et selvstændtigt sogn.

Som en del af højstiftet Würzburg (Amt Rothenfels) kom Steinfeld ved Reichsdeputationshauptschluss 1803 under greverne Löwenstein-Wertheim. I 1819 blev kommunen en del af Bayern.

Eksterne henvisninger 

 Hörbeispiele des Steinfelder Dialekts (interaktive Karte der Bayerischen Landesbibliothek)
Gazpacho

Gazpacho er en spansk grøntsagssuppe, som spises kold. Traditionelt set laves Gazpacho af olivenolie, eddike, vand, tomater, agurk, grøn italiensk peberfrugt, løg og hvidløg, som alle fintblendes til en suppe. Mange opskrifter benytter desuden også tørt hvidt brød. Suppens farve er orange eller rød - det afhænger af, hvor modne tomaterne er. Suppen spises normalt i de varmeste måneder af sommeren. 

Gazpachos oprindelse er usikker, men den menes at stamme fra det indre Andalusien, hvor somrene er tørre og rigtig varme, og hvor ingredienserne til suppen gror i store mængder. 

På grund af ovenstående bliver Gazpacho også kaldt ”Gazpacho Andaluz”. Dog findes der mange varianter af Gazpacho fra andre regioner, som eksempelvis Castilla-La Mancha, hvor Gazpacho er en varm suppe lavet på andre ingredienser.

Den største portion Gazpacho nogensinde, blev lavet i Almería, Spanien, i 2019. Firmaet Unica Group lavede 9800 liter af gazpacho af 6000 kg. tomater, 300 kg. rød peber, 200 kg. løg, 200 kg. agurk, 1400 liter vand, 550 liter af olivenolie og 350 kg isterninger. 

Supper
Institut for Informations- og Medievidenskab

Institut for Informations- og Medievidenskab (i daglig tale IMV) ved Aarhus Universitet udbyder en bred vifte af forskning og undervisning i, hvordan informationsteknologier og medier forandrer og aktivt bidrager til den sociale virkelighed, der omgiver os.

Historie 
Institut for Informations- og Medievidenskab blev oprettet i 1986 med det mål at udvikle to fagligheder: et studium af medier i et offentlighedsperspektiv og et studium af teknologi i et praktisk perspektiv. Institutet er en del af Det Humanistiske Fakultet (Aarhus Universitet), og er placeret i IT Byen Katrinebjerg.

Uddannelser 
Institut for Informations- og Medievidenskab udbyder følgende grunduddannelser:
 Digital design
 Informationsvidenskab
 Medievidenskab

Sammen med grunduddannelserne udbyder instituttet en række supplerings- og kandidatuddannelser, der er tilpasset forskellige jobmuligheder, fagligheder og karriereønsker favner såvel en teoretisk baggrund, som journalistens praktiske håndtering af medier.

Centre 
Ud over uddannelsesudbudet bidrager instituttet til syv forskningscentre, der i hvert deres forskningsfelt udforsker aspekter af mediernes plads i virkeligheden:

 Center for Avanceret Visualisering og Interaktion (CAVI)
 Center for Digital Urban Living
 Center for Digital Æstetik-forskning 
 Center for Forskning i Forretnings- og Teknologiudvikling
 Center for Internetforskning
 Center for IT og Læring 
 Center for Science-Technology-Society-studier

Eksterne henvisninger 
 Officiel hjemmeside 

Medievidenskab
Informations- og medievidenskab
Bjarne Jensen (analytiker)

Bjarne Jensen (født 15. september 1946 i Serritslev) er direktør i Fondsmæglerselskabet StockRate.

Jensen er uddannet HD i regnskab og begyndte sin karierre som fuldmægtig i ATP i 1968. Han var en overgang underviser ved Handelshøjskolen i København, men kom i begyndelsen af 1970'erne til Danske Bank, hvor han blev ansat i afdelingen for handel med værdipapirer. Da han i 1987 stoppede i banken var det som vicedirektør og leder af værdipapirområdet i banken. 

I 1987 etablerede han børsmæglerselskabet ScanBroker. Selskabet blev senere afviklet som følge af et samarbejde med et japansk børsmæglerselskab, der ikke levede op til sine forpligtelser. Senere har også fungeret som rådgiver for flere danske investeringsforeninger, bl.a. Sparinvests Danske Provinsbanker.

I perioden 1993-2009 drev han konsulentvirksomheden Bjarne Jensen Consult, der specialiserede sig i den finansielle sektor i Norden med rådgivning til bankledelser og udviklingen i den nordiske finansielle sektor. Virksomheden udgav bl.a. to årlige rapporter om resultatudviklingen i en lang række nordiske banker samt en månedlig udvigelse af nyhedsbrevet Bankinfo.

I medierne anvendes Bjarne Jensen ofte som analytiker og kommentator i finansielle spørgsmål.

I 2008 etablerede Bjarne Jensen Fondsmæglerselskabet StockRate Asset Management, der rådgiver om investering i værdipapirer og sammensætning af porteføljer på globalt plan. Det sker bl.a. med udgangpunkt i StockR8, som er en investeringsmodel, som Bjarne Jensen har opbygget gennem en lang årrække. I januar 2010 overtog han direktørposten i Fondsmæglerselskabet.

Økonomer fra Danmark
Personer i Kraks Blå Bog
Thüngen

Thüngen er en købstad (markt) i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Zellingen.

Geografi 
Thüngen ligger i Region Würzburg, 25 km nord for Würzburg og 30 km vest for Schweinfurt, i den nordlige del af landskabet Maindreieck ved floden Wern.

Eksterne henvisninger
Obletter

Obletter en en tysk legetøjsforretning i München grundlagt i 1825 af Josef Obletter. Obletter er den største legetøjsbutik i Sydtyskland.

Legetøjsbutikker
Detailvirksomheder fra Tyskland
Virksomheder i München
Julien Rodriguez

Julien Rodriguez (født 11. juni 1978 i Béziers, Frankrig) er en tidligere fransk fodboldspiller, der spillede som forsvarsspiller senest hos Ligue 1-klubben Olympique Marseille. Han har tidligere spillet for både AS Monaco og den skotske storklub Rangers F.C.

Klubkarriere 
Rodriguez startede sin seniorkarriere i 1997 hos den monegaskiske klub AS Monaco, men blev 4. august 2005 solgt til skotske Rangers F.C., der netop havde fået franskmanden Paul Le Guen som manager. Han scorede sit første og eneste mål for klubben den 11. marts 2006 i en kamp mod Kilmarnock F.C.

I januar 2007 rejste Rodriguez tilbage til Frankrig, hvor han skrev kontrakt med Ligue 1-klubben Olympique Marseille.

Landshold 
Rodriguez har endnu ikke fået sin landskampsdebut for Frankrigs landshold, men var den 7. februar 2007 på bænken for holdet i en kamp mod Argentina.

Titler 
Ligue 1
 2000 med AS Monaco

Coupe de la Ligue
 2003 med AS Monaco

Eksterne henvisninger 
 Spillerinfo 

Fodboldspillere fra Frankrig
Fodboldspillere fra AS Monaco FC
Fodboldspillere fra Rangers F.C.
Fodboldspillere fra Olympique Marseille